open-index/open-wikipedia-markdown huggingface dataset:
ניק האקרופ

**ניק האקרופ** (בדנית: **Nick Hækkerup**; נולד ב-3 באפריל 1968, פרדריקסברג) הוא פוליטיקאי דני ממפלגת הסוציאל-דמוקרטים אשר שימש במספר תפקידי שרים בממשלת דנמרק.

## ביוגרפיה
האקרופ נולד בפרדריקסברג ב-3 באפריל 1968 למשפחה מעורבת בפוליטיקה דנית. סבו וקרובי משפחה נוספים כיהנו בתפקידי שרים. החל משנת 1988 האקרופ למד משפטים באוניברסיטת קופנהגן ולאחר קבלת התואר המשיך ללימודי דוקטורט, אותו השלים בשנת 1998.

בשנת 1993 הוא השתתף בבחירות מקומיות ונכנס למועצה של יישוב באזור קופנהגן. החל משנת 2000 ועד לשנת 2007 כיהן כראש העיירה.

בשנת 2007 האקרופ השתתף בבחירות כלליות ונכנס לפרלמנט הדני פולקטינג. בהמשך הוא נבחר מספר פעמים נוספות רצופות, בפעם אחרונה בשנת 2019.

בשנת 2011 מונה האקרופ לשר ההגנה של דנמרק במקום גיטה ליללון בק וכיהן בתפקיד זה עד לשנת 2013. באוגוסט 2013 הוא מונה לשר לענייני אירופה באותה ממשלה. בשנת 2014 מונה לשר הבריאות וכיהן בתפקיד עד ליוני 2015.

בשנת 2019 נכנס לממשלה מחדש ומונה לשר המשפטים.

בנוסף לקריירה הפוליטית האקרופ כתב מספר ספרים על פוליטיקה דנית. בשנים 2017–2019 לימד באוניברסיטת קופנהגן.

## קישורים חיצוניים

* ביוגרפיה באתר הפולקטינג

קטגוריה:פוליטיקאים דנים
קטגוריה:שרי הגנה
קטגוריה:שרי בריאות
קטגוריה:שרי משפטים
קטגוריה:דנים שנולדו ב-1968
Fernando

**Fernando** הוא שיר של להקת אבבא אשר נכלל באלבומה מ-1976 Greatest Hits. השיר הוא אחד הסינגלים הנמכרים ביותר של אבבא בכל הזמנים, עם שישה מיליון עותקים שנמכרו ב-1976 בלבד. זהו אחד מפחות מארבעים סינגלים בכל הזמנים שנמכרו ב-10 מיליון (או יותר) עותקים פיזיים ברחבי העולם, מה שהופך אותו לאחד הסינגלים הנמכרים ביותר בכל הזמנים.

## כתיבה
השיר נוצר במקור כסינגל סולו של חברת הלהקה אנני-פריד לינגסטד. סטיג אנדרסון כתב את השיר בשוודית, והוא נכלל באלבום הסולו של לינגסטד Frida ensam (שהוא כולו בשפה השוודית). מילות השיר המקוריות עוסקות בגבר בשם פרננדו שאיבד את אהבתו. בהמשך, ביורן אולבאוס כתב לשיר מילים חדשות בשפה האנגלית. בגרסה האנגלית, מילות השיר עוסקות בשני מהפכנים זקנים המעלים זיכרונות מימי המהפכה המקסיקנית. השיר בגרסתו האנגלית נכלל באלבום הלהקה Greatest Hits מ-1976.

ב-1980 תורגמו מילות השיר מאנגלית לספרדית בידי מרי מקלסקי, והשיר נכלל באלבומה הספרדי של הלהקה Gracias Por La Música.

הזמרת האמריקנית שר ביצעה את השיר כחלק מפסקול הסרט מאמה מיה! Here We Go Again (שבו שיחקה בתפקיד רובי שרידן). גרסת הכיסוי שלה הופקה בידי בני אנדרסון והגיעה למקום ה-22 במצעד השירים העכשוויים למבוגרים של בילבורד. השיר נכלל גם באלבומה של שר Dancing Queen אשר מורכב מגרסאות כיסוי לשירי אבבא.

## מיקומי שיא

## קישורים חיצוניים
* 

קטגוריה:שירי אבבא
קטגוריה:שירי שר
קטגוריה:שירים באנגלית
קטגוריה:שירי דיסקו
קטגוריה:שירים ממאמה מיה!
קטגוריה:סינגלים שהגיעו למקום הראשון בבלגיה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת פולאר מיוזיק
דרום נורווגיה

**דרום נורווגיה** (בנורווגית: **Sørlandet** או **Agder**) הוא השם הבלתי רשמי של אזור גאוגרפי נרחב לאורך רצועת החוף של מצר סקאגרק הנמצא בחלקה הדרומי ביותר של נורווגיה. האזור מורכב משני המחוזות לשעבר מערב-אגדר ואוסט-אגדר, שכיום מרכיבים את מחוז אגדר. אזור דרום נורווגיה הוא אחד מחמשת האזורים הגאוגרפיים העיקריים (לנדסדלר) של נורווגיה.

השטח הכולל המשולב של ווסט-אגדר ואוסט-אגדר הוא 16,493 קמ"ר. אזור דרום נורווגיה הוא האזור בו האקלים בנורווגיה הוא החם ביותר.

עיריות החוף של אזור דרום נורווגיה, ממערב למזרח, הן:
* פלקפיורד 
* פארסונד 
* מנדל 
* קריסטיאנסנד
* לילסנד 
* גרימסטאד 
* ארנדל 
* טוודסטרנד 
* ריסאור 

## גלריית תמונות

Flekkefjord-11.jpg|פלקפיורד
Farsund.jpg|פארסונד
Mandal_sentrum_og_Mandalselva.jpg|מנדל
Vågsbygd-kristiansand.jpg|קריסטיאנסנד
Lillesand-3.jpg|לילסנד
Darshanagrimstad.jpg|גרימסטאד
Arendal_Utsikt_02.JPG|ארנדל
Lyngør juni 13.JPG|טוודסטרנד
Risor2.jpg|ריסאור


## קישורים חיצוניים

* 

## הערות שוליים

קטגוריה:נורווגיה: אזורים
מופע שנות ה-90 (סדרת טלוויזיה)

**מופע שנות ה-90** (באנגלית: **That '90s Show**) היא סדרת טלוויזיה אמריקאית מסוגת הקומדיית מצבים התקופתית, שעלתה לשידור בנטפליקס ב-19 בינואר 2023. הסדרה היא ספין-אוף המשכי של "מופע שנות ה-70" שעלתה לשידור בשנת 1998 וזכתה לפופולריות רבה דבר שתרם להתפתחות קריירת המשחק של צוות האנסמבל שעמד בראשה. חלק משחקני סדרת המקור שבים לגלם דמויות מוכרות בסדרה החדשה.

הסדרה גררה ביקורות שליליות רבות, ועל כן באוקטובר 2024 נטפליקס ביטלה את הסדרה לאחר 2 עונות; הראשונה כללה 10 פרקים והשנייה פוצלה לשני חלקים שכל אחד מהם כלל 8 פרקים.

## תקציר העלילה
במהלך שנות ה-90, ליה פורמן (בתם של אריק ודונה מסדרת המקור), מבקרת בוויסקונסין את סבה וסבתה (רד וקיטי מסדרת המקור) ומתחברת עם קבוצה של בני נוער מקומיים.

## שחקנים ודמויות
### דמויות ראשיות
* קורטווד סמית' בתור **רד פורמן**. סבה של ליה ואביו של אריק.
* דברה ג'ו רופ בתור **קיטי פורמן**. סבתה של ליה ואמה של אריק.
* קיילי הופ האברדה בתור **ליה פורמן**. נכדתם של רד וקיטי ובתם של אריק ודונה.
* אשלי אופדרהייד בתור **גוון**. אחותו-למחצה של נייט.
* מייס קורונל בתור **ג'יי קלסו**, בנם של מייקל קלסו וג'קי ברקהארט.
* מקסוול אייסי דונובן בתור **נייט**, אחיה-למחצה הגדול של גוון.
* ריין דוי בתור **אוזי**. הומוסקסואל.
* סם מורלוס בתור **ניקי**, החברה של נייט.

### דמויות אורח
* טופר גרייס בתור **אריק פורמן**. אביה של ליה ובנם הצעיר של רד וקיטי.
* לורה פריפון בתור **דונה פינסיאטי**. אמה של ליה.
* אשטון קוצ'ר בתור **מייקל קלסו**. אביה של ג'יי.
* מילה קוניס בתור **ג'קי ברקהארט**. אשתו של מייקל ואמה של ג'יי.
* וילמר ולדראמה בתור **פז**.

## סקירת פרקים

## הפקה
### פיתוח
באוקטובר 2021 נטפליקס הזמינה את עונתה הראשונה של הסדרה, בהשתתפותם של קורטווד סמית' ודברה ג'ו ראפ ששבים לגלם את בני הזוג רד וקיטי פורמן מ"מופע שנות ה-70". כמו כן יוצריה של סדרת-האם, בוני טרנר וטרי טרנר, שבים ככותבים ומפיקים ביחד עם בתם לינדסי טרנר.

באוקטובר 2024, נטפליקס ביטלה את הסדרה לאחר שתי עונות.

### ליהוק
בפברואר 2022 התפרסם שלקבוצת הצעירים החדשה שתוביל את הסדרה לוהקו קיילי הופ האברדה, אשלי אופדרהייד, מייס קורונל, מקסוול אייסי דונובן, ריין דוי וסם מורלוס. באפריל 2022 נודע ששחקנים נוספים מסדרת המקור ישובו לגלם דמויות מוכרות בתפקידי אורח ובהם טופר גרייס, אשטון קוצ'ר, וילמר ולדראמה, מילה קוניס ולורה פריפון. דני מסטרסון לא לוהק בחזרה לתפקיד סטיבן הייד מכיוון שבשנים שטרם הפקת הסדרה הוגשו נגדו תלונות בעוון תקיפות מיניות ועמד למשפט באשמת מעשי אונס. במאי 2022 נודע שטומי צ'אנג ישוב לגלם את דמותו של ליאו ההיפי מסדרת-האם.

## ראו גם

* מופע שנות ה-70

## קישורים חיצוניים
* 

* 

## הערות שוליים

קטגוריה:תוכניות טלוויזיה באנגלית
קטגוריה:סדרות ספין-אוף אמריקאיות
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנת 2023
גביע רדיבוי קוראץ'

**גביע רדיבוי קוראץ**' (בסרבית: **Куп Радивоја Кораћа**) הוא הגביע הסרבי בכדורסל, ששימש לפני כגביע של סרביה ומונטנגרו. הוא מנוהל על ידי פדרציית הכדורסל של סרביה ונקרא על שם הכדורסלן הסרבי האגדי וחבר היכל התהילה של פיב"א, רדיבוי קוראץ'.

## היסטוריה
בשנת 2003, לאחר ביטול גביע קוראץ' של פיב"א ושינוי השם של הרפובליקה הפדרלית של יוגוסלביה לסרביה ומונטנגרו, הוחלף הגביע היוגוסלבי בכדורסל בגביע רדיבוי קוראץ', שנקרא כך על פי הצעה של המופארם ורשאץ. לאחר הפרידה של סרביה ומונטנגרו ב-2006, הגביע הפך לגביע הלאומי בסרביה.

על פי ההסכם מ-2011 בין פדרציית הכדורסל של סרביה (KSS) לפיב"א, KSS תמכה בהענקת העתק מקורי של גביע קוראץ' עצמו לזוכה בגביע. הגביע, שמכונה Žućkova levica – יד שמאל של ז'וצ'קו, הוענק לראשונה לזוכה בגביע בשנת 2013.

## מחזיקות הגביע

### הופעות לפי מועדון

## ראו גם
*הגביע היוגוסלבי בכדורסל
*ליגת העל הסרבית בכדורסל

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
סרביה
קטגוריה:סרביה: כדורסל
קטגוריה:סרביה: ספורט
שמעון צאלח

מארי **שמעון בן יחיא צאלח** (1919, צנעא – 1993, בני ברק) היה רב תימני, ששימש כרב של מספר מושבים בשרון (אליכין, עזריאל, כפר יעבץ, קדימה), והדפיס מחדש חלק מספרי ר' יחיא צאלח.

## חייו
נולד בתימן, בעיר צנעא ב-1919, בן למשפחת רבנים, ודור שביעי לר' יחיא צאלח. בצעירותו למד אצל מארי יוסף שמן. התייתם בגיל צעיר והתפרנס מעיבוד עורות. התחתן בתימן בגיל מאוחר (28) יחסית לתקופה.

## פעילות ציבורות
לפני עלייתו ארצה ריכז שיעורי תורה לצעירים בבית כנסת 'צאלח' בצנעא. וסייר בכפרים בתימן מטעם התאחדות התימנים בישראל ועודד עליה לישראל.

עלה לארץ בעליית התימנים הגדולה ב-1950. הוסמך לרבנות על ידי הרב עוזיאל. שימש כרב במושבה קדימה בתחילת דרכה. היה גם אברך כולל, והתפרנס מכתיבת סת"ם.

ב-1955 עבר לגור בבני ברק בשיכון ה', שם הקים בשנת תשט"ו את בית הכנסת "עץ חיים" ושימש שם כרב בית הכנסת עד מותו, במקביל שימש כרב אזורי למספר מושבים בשרון.

הוא פעל לשימור מסורת יהדות תימן, וזו של מהרי"ץ בפרט, הרב יצחק רצאבי בהקדמת ספרו שולחן ערוך המקוצר כותב, כי הוא למד בעיקר ממנו את המסורות והנהגות חכמי צנעא. הוא שאף שצעירי התימנים שלא מכירים את השפה הערבית ימשיכו ללמוד את פירוש רס"ג על התורה, כפי שנהגו לעשות בלימוד המארי בתימן, לצורך כך הכין לדפוס את פירוש רס"ג מנוקד.

היה מהמורים הראשונים בבית הספר הדתי שהוקם למען העולים על ידי שמעון פרידליך ברגופן, מזכיר המועצה הדתית בקדימה. לאחר מעברו של הרב שמעון צאלח לבני ברק ב-1955 הקים בה את בית כנסת התימני 'עץ חיים' בשיכון ה'.

קיבל את אות יקיר בני ברק.

נפטר בבני ברק בכ"ז אייר תשנ"ג, ונקבר בחלקת התימנים החדשה בבית הקברות בהר הזיתים בירושלים.

## הדפסה והוצאה מחודשת של ספרי ר"י צאלח
הוציא לאור רבים מספריו של ר"י צאלח.

*תכלאל "עץ חיים" בארבעה כרכים (תשל"א), עם הערות הר"ד נכד מהרי"ץ, תרגום כל הלשונות בערבית, והערות והוספות של המהדיר.
*ספר זבח תודה למהר"ץ.
*משניות עם ניקוד מהרי"ץ.
*זבח תודה
*שערי קדושה למהרי"ץ (תשמ"ד).

כמן כן, הכין מהדורה חדשה לתאג' עם קונטרס חלק הדקדוק ופרשנים נוספים מתימן, בניו הרבנים מאיר ויוסף, הוציאו לאור את התאג' לאחר מותו בשם "**כתר תורה חזון שמעון"**.

## הערות שוליים

קטגוריה:בני ברק: רבנים
קטגוריה:כפר יעבץ: אישים
קטגוריה:קדימה-צורן: אישים
קטגוריה:אליכין: אישים
קטגוריה:מועצה אזורית לב השרון: אישים
קטגוריה:רבני מושבים
קטגוריה:אנשי המושב
קטגוריה:ישראלים ילידי תימן
קטגוריה:עולים בשנות ה-1950
קטגוריה:יהודים הקבורים בהר הזיתים: חלקת התימנים
קטגוריה:ישראלים שנולדו ב-1919
קטגוריה:ישראלים שנפטרו ב-1993
רודריגש

קטגוריה:שמות משפחה פורטוגזיים
קטגוריה:שמות משפחה פטרונימיים
מבצע הכול נקי

**מבצע הכל נקי** היה מבצע צבאי שערכה ממלכת בהוטן כנגד קבוצות מורדים בדלניות בדרום הממלכה. המבצע נערך בין 15 בדצמבר 2003 ל-3 בינואר 2004. זה היה המבצע הצבאי הראשון בתולדות בהוטן.

## רקע
ב-1990 פתחה הודו במבצע צבאי כנגד ארגוני המורדים הבדלנים בחבל אסאם וגרשה אותם מהארץ. הכוחות הבדלנים נמלטו לבהוטן והשתלטו על שטח של בני הלושטמפה (שבעצמם היו פליטים מנפאל). הארגונים הקימו מחנות בדרום המדינה ומהם ביצעו פשיטות לתוך הודו. ההודים פנו לבהוטן וביקשו ממנה לגרש את המורדים משטחה. הם אף הציעו לבהוטנים סיוע צבאי במשימה. ב-1998 החלה בהוטן במשא ומתן עם הבדלנים במטרה למצוא פתרון של שלום למצב. נערכו חמישה סבבי שיחות עם חזית השחרור המאוחדת של אסאם ושלושה סבבים עם החזית הלאומית הדמוקרטית של בורולנד. ארגון השחרור של קטמפור סירב באופן עקבי להגיע למשא ומתן. ביוני 2001 הסכימה חזית השחרור המאוחדת של אסאם לסגור ארבעה מהמחנות שלה, אולם עד מהרה גילו הבהוטנים שהמחנות רק הועברו למקום אחר. כמו כן גילו הבהוטנים שהבדלנים ההודים נמצאים בקשר עם כוח הנמרים של בהוטן - ארגון טרור הפועל כנגד המשטר בבהוטן. המשא ומתן נמשך עד 2003, אולם שני הצדדים לא הצליחו להגיע לפשרה. ב-14 ביולי 2003 אישרה האספה הלאומית של בהוטן התערבות צבאית כנגד הבדלנים. ב-13 בדצמבר בהוטן הציגה אולטימטום בפני הבדלנים לעזוב את הארץ. כעבור יומיים פקע האולטימטום, ומלך הדרקון הכריז על יציאה למבצע צבאי - הראשון מסוגו בתולדות בהוטן.

## המבצע
במבצע השתתפו כוחות מכל שלוש הזרועות של הכוחות המזוינים של בהוטן: הצבא המלכותי, המשמר המלכותי והמשטרה המלכותית. לצדם השתתפו במבצע גם כמה מאות אנשי מיליציה אזרחית בהוטנים. כבר ביום הראשון של המבצע הצליחו הבהוטנים לכבוש את מפקדת חזית השחרור המאוחדת בפוקטונג, ולשבות 90 מאנשיה. אחד ממנהיגי הארגון נהרג בקרבות. צבא הודו מיהר לפרוש כוחות בגבול בהוטן כדי למנוע מהבדלנים להימלט בחזרה להודו. הודו גם סיפקה לבהוטן סיוע צבאי בדמות מסוקים לפינוי פצועים. הבדלנים פינו במהירות את המחנות והקימו כיסי התנגדות בתוך הג'ונגלים הסבוכים של בהוטן. הבהוטנים שרפו את המחנות עד היסוד וכיתרו את הג'ונגלים. תוך זמן קצר הוכרעו כל כיסי ההתנגדות. חלק מהבדלנים נמלטו להודו או לבנגלדש ורבים נפלו בשבי הבהוטני, כולל מפקדי חזית השחרור המאוחדת. הבהוטנים הסגירו את השבויים להודו. ב-3 בינואר 2004 הכריז מלך בהוטן על סיום המבצע.

## אחרית דבר
מבצע הכל נקי נחשב לניצחון מובהק של צבא בהוטן. עם זאת, הבהוטנים לא הצליחו לעקור לחלוטין את ארגוני הבדלנים ההודים מאדמתם, וחיכוכים בינם לבין כוחות המשטרה והצבא של בהוטן נמשכו עד 2011.

## הערות שוליים

קטגוריה:בהוטן: היסטוריה
קטגוריה:בהוטן: צבא וביטחון
קטגוריה:2003
גלי רשף

**גלי רשף** (נולד ב-15 ביוני 1960) הוא תאורן קולנוע ושחקן ישראלי.

## ביוגרפיה
רשף נולד וגדל בקיבוץ יגור. הוא למד קולנוע באוניברסיטת תל אביב במשך שנתיים אך לא סיים את התואר, והתחיל לעבוד כעוזר לתאורן מייקי ענברי במספר סרטי קולנוע וביניהם נשיקה במצ"ח, אבא גנוב 3, וסרטו של עמוס קולק, "להב חצוי", בכיכובה של פיי דאנאוויי. בשנת 1992 היה עוזר תאורן בסרט סיפורי תל אביב, שצולם על ידי אמנון זלאייט, צלם עימו רשף הרבה לעבוד בהמשך. ב-1993 עבדו השניים יחד בסרט זהר, סרטו הראשון של רשף כתאורן ראשי, ב-1995 בסרט לילסדה, וב-1996 בסרט "נשים" של הבמאי משה מזרחי. ב-1997 עבד רשף בין היתר כתאורן בסרט עפולה אקספרס. ב-1998 עבד לראשונה עם הצלם דוד גורפינקל בסרט מסוכנת, ובהמשך גם בסרטים האסונות של נינה, איש החשמל, מלח הארץ, "פרחים של מרציפן", וסיפור גדול.

בעשור השני של המאה ה-21 עבד רשף במספר רב של סרטים עם אמנון זלאייט, ביניהם בלדה לאביב הבוכה, כידון, זינוק בעלייה, תפוחים מן המדבר, ציפורי חול, וג'נקשן 48. רשף גם עבד במספר סרטים עם הצלם שי גולדמן, ביניהם השוטר בשנת 2011 ומפריח היונים משנת 2013, ובעוד סרטים רבים כמו סוכריות של יוסף פיצ'חדזה, לא פה, לא שם של מייסלון חמוד, המילים הטובות של שמי זרחין, וסרטו של פאבל לונגין מ-2019, עשו.

במקביל לעבודתו הקולנועית, עבד רשף בהרבה הפקות טלוויזיוניות, בהן החמישייה הקאמרית, חדר מלחמה, חיים אחרים, חברות, נבסו, אקדמיית החממה, מנאייכ וג'ודה. בשנת 1993 לקח חלק בבימוי הסדרה סטרייט ולעניין לצד הבמאי הראשי ערן ריקליס.

כשחקן הופיע רשף בסדרות תמרות עשן, סרוגים, המיוחדת ולאבד את אליס, וכן שיחק בסרטים בננות ו"פרחים של מרציפן". בשנת 2018 שיחק בסרט הסטודנטים "נתק" שהתקבל לתחרות סרטי הסטודנטים בפסטיבל הקולנוע בקאן.

## חיים אישיים
רשף היה נשוי לכנרת טריפון ולהם שני ילדים משותפים. לאחר גירושיו רשף יצא מהארון וחי כיום עם בן זוג.

בנו הוא השחקן ארד טריפון-רשף.

## קישורים חיצוניים

* 

## הערות שוליים

קטגוריה:אנשי קולנוע ישראלים
קטגוריה:יגור: אישים
קטגוריה:להט"בים ישראלים
קטגוריה:שחקנים ישראלים
קטגוריה:בוגרי בית חינוך כרמל זבולון
קטגוריה:ישראלים שנולדו ב-1960
הבריגדה הממונעת השנייה (מולדובה)

**הבריגדה הממונעת השנייה "שטפן הגדול"** (ברומנית: **Ștefan cel Mare 2nd Motorized Infantry Brigade**) היא בריגדת חיל רגלים ממוכן של הצבא המולדובי הלאומי הממוקמת בקישינב.

## היסטוריה
הבריגדה הוקמה ב-16 באוקטובר 1992 על בסיס יחידות הצבא האדום שהיוו את חיל המצב של קישינב. הבריגדה קיבלה את הכינוי "שטפן הגדול" על שמו של שליט מולדובה משנות ה-50 של המאה ה-15. חיילים מהבריגדה השתתפו במלחמת טרנסניסטריה.

ביוני 2019 נפתחה חקירה פלילית בעקבות טענה שחיילים מהבריגדה עברו הכאות והתעללות בידי מפקדיהם.

## קישורים חיצוניים
* 

* PRESIDENT DODON DECORATES 2ND MOTORIZED INFANTRY BRIGADE WITH ORDER
* Soldiers of Moldova's Stefan cel Mare motorized infantry brigade 2 take oath

## הערות שוליים

קטגוריה:מולדובה: צבא וביטחון
קטגוריה:בריגדות וחטיבות
רימילק

**רימילק בע"מ** (בלועזית: **Remilk**) היא חברה ישראלית העוסקת בייצור חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית. החברה פיתחה שיטת תסיסה על בסיס שמרים על מנת לייצר חלבוני חלב בעלי תרכובת כימית זהה לזו של חלב המיוצר על ידי פרות.

## היסטוריה
רימילק הוקמה בפברואר 2020 על ידי אביב וולף וד"ר אורי כוכבי.

בדצמבר 2020 השלימה החברה סבב גיוס של 11 מיליון דולר. בין המשקיעות נמנתה אחת מחברות החלב המובילות בגרמניה, Hochland ולצידה חברות מזון ישראליות כגון: תנובה וטמפו.

בנובמבר 2021, קרן הון הסיכון Hanaco Ventures הובילה סבב גיוס עבור החברה וגייסה 120 מיליון דולר.

באפריל 2022 הודיעה החברה כי היא מתכננת לפתוח בדנמרק את המפעל הגדול בעולם לייצור חלבוני חלב ללא שימוש בפרות.

ביוני 2022 הודיעה החברה כי היא קיבלה אישור רגולטורי בארצות הברית (Self-affirmed GRAS) למוצרים שהיא מייצרת. באפריל 2023 קיבלה אישור לשיווק בישראל.

בנובמבר 2025 השיקה החברה בשותפות עם מחלבות גד, חלב בשלוש קטגוריות: בריסטה, מועשר בטעם וניל ובטעם רגיל.

## מוצר
החברה מייצרת חלבוני חלב הזהים לחלבוני חלב מן החי באמצעות טכנולוגיית תסיסה מיקרוביאלית, בקנה מידה רחב. חלבוני החלב המתקבלים זהים בהרכבם לאלה המיוצרים על ידי פרות, ומהווים בסיס ליצירת מוצרי חלב כגון יוגורט, גבינה וגלידה אך ללא לקטוז, כולסטרול, הורמוני גדילה ואנטיביוטיקה אך זהים בטעם ובמרקם למוצרי החלב שמופקים מחלב מן החי.

### כשרות וסיווג כפרווה
בשנת 2022 נערך כנס של רבנים ומדענים בנושא בשר וחלב מתורבתים, במסגרתו הרב זאב וייטמן אמר כי חלב המיוצר כך הוא פרווה. רבנים המשיכו לדון בנושא וכאשר המוצר יצא למדפים, הוא סומן כפרווה עם כשרות בד"צ ובאישור הרבנות הראשית לישראל.

## ראו גם
* חלב מתורבת

## קישורים חיצוניים

* 

* 
*  ד״ר אורי כוכבי (רימילק) - ארץ זבת חלב ושמרים, ריאיון בפודקאסט של עמותת מדע גדול, בקטנה

## הערות שוליים

קטגוריה:חברות מזון ישראליות
קטגוריה:רחובות: חברות
קטגוריה:יצרני מוצרי חלב בישראל
קטגוריה:ישראל: חברות שהוקמו ב-2019
אלפונס מאיס

**אלפונס הריברט אוגוסט מאיס** (בגרמנית: **Alfons Heribert August Mais**; נולד ב-24 באפריל 1962) הוא גנרל-לויטננט גרמני המשמש כמפקח כוחות היבשה של הבונדסוור (צבא גרמניה).

## ביוגרפיה
מאיס נולד בקובלנץ ב-24 באפריל 1962. הוא התגייס לבונדסוור ב-1981 ועבר הסמכה לקצונה בבית הספר לתעופה צבאית בבוקבורג. בין 1982 ל-1985 הוא למד כלכלה ומדעי הארגון באוניברסיטת הכוחות המזוינים הפדרליים בהמבורג (כיום: אוניברסיטת הלמוט שמידט), ולאחר מכן הוכשר כטייס מסוקים בבוקבורג. לאחר שסיים את הכשרתו כטייס איירוספסיאל אלואט II, הוא הועבר למחלקה האווירית ה-301 בנידרשטטן. ב-1991 הוא מונה למפקד טייסת האספקה האווירית של הצבא בפסברג. בין 1994–1996 למד באקדמיית המטה הכללי בהמבורג.

לאחר סיום לימודיו באקדמיית המטה הכללי, הוצב כעוזר בכיר במשרד ההגנה בבון. בין השנים 2000–2002 הוא שימש כמפקד המחלקה האווירית ה-101 בפסבורג. בין השנים 2002–2011 שימש כמרצה באקדמיה הפדרלית למדיניות ביטחון בברלין. לאחר מכן נשלח לבריסל כחלק מהנציגות הגרמנית בוועדה הצבאית של האיחוד האירופי. לאחר חזרתו מבריסל הועלה לדרגת בריגדה גנרל ומונה למפקד הבריגדה האווירית ה-1. ב-2013 הוא הועבר לפקד על בית הספר לתעופה צבאית. ב-16 ביוני 2018 הוא הועלה לדרגת גנרל-לויטננט ומונה לראש מטה כוחות נאט"ו באפגניסטן. ב-9 במאי 2019 הוא הועבר לפקד על הקורפוס הראשון הגרמני-הולנדי. ב-13 בפברואר 2020 הוא מונה למפקח כוחות היבשה של הבונדסוור.

במהלך הפלישה הרוסית לאוקראינה, עורר מאיס סערה כאשר כתב בעמוד הלינקדאין שלו: "הבונדסוור, הצבא שמוטל עלי להנהיג, ריק פחות או יותר. האפשרויות שלנו לתמיכה בברית [עם אוקראינה] הן מוגבלות ביותר".

## קישורים חיצוניים

* אלפונס מאיס, באתר הבונדסוור

## הערות שוליים

קטגוריה:גנרלים בבונדסוור
קטגוריה:גרמנים מעוטרי אות לגיון ההצטיינות
קטגוריה:גרמנים שנולדו ב-1962
מיכיל ואן דר לאן

**מיכיל ואן דר לאן** (בהולנדית: **Michiel van der Laan**) הוא לויטננט-גנרל הולנדי אשר משמש כנציג ממלכת ארצות השפלה בוועדה הצבאית של נאט"ו.

## ביוגרפיה
ואן דר לאן למד באקדמיה הצבאית המלכותית בברדה וסיים את לימודיו ב-1987. לאחר מכן הוצב ברגימנט הסיור ה-103 בסיידורף. בשנת 1995 הוא השתתף בקורס המטה הכללי ההולנדי, ולאחריו הועלה לדרגת מאיור. לאחר מכן הועסק כקצין מטה ותכנון במטה הכללי של הצבא ההולנדי. משנת 1998 עד 2000, ואן דר לאן השתתף בקורס הסגל הכללי הבינלאומי באקדמיה לפיקוד ומטה של הבונדסוור בהמבורג. באוקטובר 2002 הוא הועלה לדרגת לוטננט קולונל ומונה למפקד גדוד הטנקים ה-11. בתפקיד זה הוא נשלח להשתתף במלחמת בוסניה ב-2003, שם הוביל את כוח המשימה הממוכן ה-11 (כוח גדוד) של כוח הייצוב הבינלאומי. לאחר שקודם לדרגת קולונל ב-2006, הוא הוצב מחדש במטה הכללי בהאג.

בשנת 2009 הועלה ואן דר לאן לדרגת בריגדה גנרל, ונשלח להשתתף במלחמת אפגניסטן. בדצמבר 2009 הוא הפך למפקד הבריגדה הממוכנת ה-13 באוירסקווט. במהלך המחצית הראשונה של שנת 2011 הוא שימש במקביל כמפקד קבוצת הקרב של האיחוד האירופי 2011/1. קבוצה זו כללה חיילים הולנדים, גרמנים ופינים. בינואר 2013 הוא לדרגת גנרל-מיור ושימש כסגן המפקד של הקורפוס הראשון הגרמני-הולנדי. בתפקיד זה היה אחראי גם על הכנת "כוח המשימה המשותף של נאט"ו 2015 למוכנות גבוהה מאוד" (VJTF15). בין 2014 ל-2016 היה ואן דר לאן ראש אגף המבצעים במטה הכללי של הכוחות המזוינים של הולנד. בתפקיד זה הוא היה אחראי לכל הפעולות והמשימות בחו"ל של הכוחות המזוינים ההולנדיים. ב-2016 הוא חזר לקורפוס הגרמני-הולנדי ומונה למפקד הקורפוס בדרגת לויטננט-גנרל. ב-2018 הוא הוביל את כל כוחות היבשה של נאט"ו במהלך תרגיל משותף שנקרא "Trident Juncture". תרגיל זה נערך בנורווגיה, והיה התרגיל הגדול ביותר שערכה נאט"ו מאז המלחמה הקרה. ביולי 2019, הוא מונה לנציג הולנד וממלכת ארצות השפלה בוועדה הצבאית של נאט"ו.

## קישורים חיצוניים

* מיכיל ואן דר לאן באתר linkedin
* מיכיל ואן דר לאן באתר נאט"ו

קטגוריה:גנרלים הולנדים
קטגוריה:אנשי צבא במלחמת אפגניסטן
סולומון דניאל

**סולומון דניאל** (נולד ב-21 ביולי 1991) הוא כדורגלן עבר ישראלי ששיחק בעמדת הקשר האחורי וכיום עוזר מאמן הפועל פתח תקווה.

## קריירה
דניאל החל את הקריירה שלו במחלקת הנוער של מכבי קריית גת. בשנת  הצטרף למ.ס. קריית גת מליגה ב', בה שיחק שנתיים, עד לאיחוד עם מכבי קריית גת לעירוני קריית גת. ב-14 בספטמבר 2012 ערך את הופעת הבכורה שלו בקבוצה בניצחון 0–1 על הפועל ערד. שבוע לאחר מכן הבקיע את שער הבכורה שלו בקבוצה בניצחון 1–3 נגד אותה היריבה, הפעם במסגרת גביע המדינה.

בקיץ  הושאל למכבי קריית מלאכי במדיה רשם שלושה שערים ב-26 משחקים, אך הקבוצה נשרה לליגה ב' לאחר שהתחילה את העונה עם מינוס תשע נקודות. בסיום העונה חזר לקריית גת ששיחקה אז בליגה הלאומית.

בקיץ  חתם בהפועל רמת השרון. ב-12 בספטמבר 2016 הבקיע את שער הבכורה שלו בליגה הלאומית בניצחון 1–2 על הפועל רמת גן.

בקיץ  חתם בבית"ר תל אביב רמלה, בה שיחק שנתיים, ואף מונה לקפטן המועדון בעונה השנייה.

ב-12 ביולי 2019 הצטרף להפועל חדרה מליגת העל. ב-24 באוגוסט 2019 ערך את הופעת הבכורה שלו בליגת העל בתיקו 1-1 עם מ.ס. אשדוד. כעבור שנה חזר לרמת השרון בליגה הלאומית.

בקיץ  חזר לליגת העל כאשר חתם בהפועל נוף הגליל. ב-6 בינואר 2022 חתם בהפועל ירושלים.

ב-29 במאי 2022 חתם בהפועל אום אל-פחם.

ב-31 באוגוסט 2023 חתם בבני יהודה תל אביב.

ב-10 בספטמבר 2024 חתם בהפועל כפר שלם.

ב-31 במאי 2025 הודיע על פרישתו ממשחק פעיל ומונה לעוזר מאמן הפועל פתח תקווה.

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:קריית גת: כדורגלנים
קטגוריה:כדורגלני מכבי קריית גת
קטגוריה:כדורגלני מכבי עירוני קריית מלאכי
קטגוריה:כדורגלני הפועל רמת השרון
קטגוריה:כדורגלני בית"ר תל אביב רמלה
קטגוריה:כדורגלני הפועל חדרה
קטגוריה:כדורגלני הפועל נוף הגליל
קטגוריה:כדורגלני הפועל ירושלים
קטגוריה:כדורגלני הפועל אום אל-פחם
קטגוריה:כדורגלני בני יהודה תל אביב
קטגוריה:כדורגלני הפועל כפר שלם
קטגוריה:ישראלים שנולדו ב-1991
פאולו פורפורה

**פאולו פּורפּורה** (באיטלקית: **Paolo Porpora**; 1617 – 1673) היה צייר איטלקי מתקופת הבארוק המאוחרת, שפעל בעיקר בנאפולי והתמחה בטבע דומם פרחוני. הוא מתועד כתלמידו של ג'אקומו רקו, אביו של ג'וזפה רקו, ונאמר כי עבד תחת אניאלו פלקונה. הוא הצטרף לאקדמיה של סן לוקא מהשנים-1656 עד 1658. נראה שהוא הושפע ברומא מציירי טבע דומם הולנדים. בין תלמידיו היו ג'ובאן בטיסטה רואופולו ואונופריו לוט הנפוליטני (נפטר ב-1717).
[שמאל|ממוזער|250x250 פיקסלים| Paolo Porpora, ''זוחלים'', Museo di Capodimonte, [נאפולי]]

## קישורים חיצוניים

קטגוריה:ציירים איטלקים במאה ה-17
קטגוריה:ילידי 1617
קטגוריה:נפטרים ב-1670
הדיוויזיה ה-93 (האימפריה הגרמנית)

**הדיוויזיה ה-93** (בגרמנית: **93. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-10 בספטמבר 1916 בחזית המזרחית, שם נלחמה עד לחתימת הסכם ברסט-ליטובסק. אחר כך השתתפה בכיבוש רוסיה הגדולה והשתתפה בקרבות נגד הבולשביקים בצד אוקראינה. חלקים מהדיוויזיה נשארו באוקראינה עד מרץ 1919, ולאחר מכן הוחזרו הביתה ושוחררו שם .

## מפקדים
* אדוארד מקסימיליאן פון אדריאני (10 בספטמבר – 19 בנובמבר 1916)
* רודולף פון פרוידנברג (20 בנובמבר 1916 – 2 בספטמבר 1918)
* ארנסט פון רויטר (3 בספטמבר 1918 – אפריל 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## קישורים חיצוניים

93
93
מזרח תאילנד

**מזרח תאילנד** (בתאית: **ภาคตะวันออก**) הוא אזור במדינת תאילנד הגובל בקמבודיה במזרח, באזור צפון-מזרח תאילנד בצפון ובאזור מרכז תאילנד במערב.

## גאוגרפיה
אזור מזרח תאילנד ממוקם בתוך רכס הרי סנקאמפאנג, המהווה גבול טבעי יחד עם רמת חוראט (Khorat Plateau) מצפון ומפרץ תאילנד מדרום. האזור כולל רכסי הרים קצרים מרובים (ישנו ריכוז גדול שלהם באזור רכס הרי צ'נטאבורי) וכמו גם אגנים קטנים של נהרות קצרים המתנקזים למפרץ תאילנד. בין רכס הרי צ'נטאבורי ורכס הרי סנקאמפאנג ממוקם אגן נהר באנג פאקונג.

פירות הם מרכיב מרכזי בחקלאות של אזור מזרח תאילנד, ולענף התיירות תפקיד מהותי בכלכלה של האזור. מיקומו של האזור לאורך רצועת החוף סייעה רבות בקידום הפיתוח התעשייתי של אזור החוף המזרחי, אשר מהווה כיום גורם מרכזי בכלכלת אזור מזרח תאילנד.

איים בולטים בקרבת רצועת החוף של אזור מזרח תאילנד כוללים בין היתר את קו סיצ'אנג, קו לאן, קו סאמט וקו צ'אנג.

אזור מזרח תאילנד מכיל רצועת חוף באורך 400 קילומטרים.

## חלוקה אדמיניסטרטיבית
על פי החלוקה של מועצת המחקר הלאומית של תאילנד אזור מזרח תאילנד מורכב משבעת המחוזות הבאים:
* צ'ונבורי (ชลบุรี)
* רייונג (ระนอง)
* צ'נטאבורי (จันทบุรี)
* טראט (ตราด)
* צ'צ'ואנגסאו (ฉะเชิงเทรา)
* פרצ'ין בורי (ปราจีนบุรี)
* סה קאו (สระแก้ว)

המחלקה המטאורולוגית של תאילנד, משרד המועצה הלאומית לפיתוח כלכלי וחברתי, ומחלקת היערות המלכותית כוללים גם את המחוז נאקון נאיוק באזור מזרח תאילנד.

## קישורים חיצוניים

## הערות שוליים

קטגוריה:תאילנד: גאוגרפיה
קוסימו פנצאגו

**קוזימו פנצאגו** (באיטלקית: **Cosimo Fanzago**; קלוסון, 12 באוקטובר 1591 – נאפולי, 13 בפברואר 1678) היה אדריכל ופסל איטלקי, שנחשב בדרך כלל לאמן הגדול ביותר בתקופת הבארוק בנאפולי, איטליה.
ממוזער

## ביוגרפיה
פאנצאגו נולד בקלוסון (המחוז הנוכחי של ברגמו) במשפחה של יוצקי ארד ואדריכלים. ב-1608, לאחר שהייה קצרה בקייטי, עבר לנאפולי. שם (לפי מה שכתב ב-1612) הוא הוכשר כפסל שיש ובונה אצל הפסל הטוסקני אנג'לו לאנדי.

עבודתו החשובה הראשונה הייתה אנדרטת הקבר של מריו קראפה, קרוב משפחתו של אוליביירו קראפה.

ההתחלה האדריכלית החדשה שלו הייתה התכנון של כנסיית San Giuseppe dei Vecchi (הושלם ב-1669).

## גלריה

David with Golias' head by Cosimo Fanzago, Gesù Nuovo (Naples).jpg|פסל דוד מאת פאנצאגו בכנסיית ג'זו נאובו בנאפולי
Marble statue of Jeremiah by Cosimo Fanzago, Chapel of St Ignatius of Loyola, Gesù Nuovo (Naples).jpg|פסל ירמיהו בכנסיית ג'זו נאובו בנאפולי
Spire of San Gennaro-2.jpg|צריח סנט ג'נארו בנאפולי
Chiesa dei San Domenico.jpg|צריח סנט דומניקו בנאפולי
Fontana di Monteoliveto (Naples).jpg|עיצוב מזרקת מונטיאוליבטו ובראשה פסל קרלוס השני בנאפולי
Fontana del Nettuno (Naples).jpg|שותף ביצירת מזרקת נפטון בנאפולי


## קישורים חיצוניים

קטגוריה:פסלים איטלקים במאה ה-17
קטגוריה:אדריכלים איטלקים במאה ה-17
קטגוריה:ילידי 1591
קטגוריה:נפטרים ב-1678
צפון תאילנד

אזור **צפון תאילנד** (בתאית: **ภาคเหนือ**) הוא אחד מארבעת האזורים של תאילנד אשר מורכב מ-17 מחוזות. אזור צפון תאילנד גובל במיאנמר ובלאוס.

רוב אזור צפון תאילנד הוא הררי, ולכן הוא מאופיין בטמפרטורות קרירות יותר באופן יחסי ליתר האזורים בתאילנד.

## חלוקה אדמיניסטרטיבית
על פי החלוקה של מועצת המחקר הלאומית של תאילנד, מורכז אזור צפון תאילנד מ-17 המחוזות הבאים:

## קישורים חיצוניים

קטגוריה:תאילנד: גאוגרפיה
דיוויזיית הלנדווהר ה-38 (האימפריה הגרמנית)

**דיוויזיית הלנדווהר ה-38** (בגרמנית: **38. Landwehr-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-15 באפריל 1917 בחזית המערבית והשתתפה במלחמת החפירות בפלנדריה ובארטואה מ-25 באפריל 1917. לאחר תקופה קצרה של מנוחה, השתתפה הדיוויזיה במלחמת חפירות מ-29 בינואר עד 27 בספטמבר 1918, ובקרב ההגנה בפלנדריה מ-28 בספטמבר עד 17 באוקטובר. לאחר מכן הדיוויזיה הייתה מעורבת בלחימה עורפית בין איסר לליס, שהגיעה לשיאה בקרב על הליס מ-25 באוקטובר עד 1 בנובמבר. לאחר מכן נערכו קרבות עורף משני צדי הסכלדה וקרבות נסיגה מול אנטוורפן - מאס. לאחר ששביתת הנשק של קומפיין נכנסה לתוקף, פינתה הדיוויזיה את השטח שכבשה, צעדה חזרה הביתה, שם פורקה לבסוף בינואר 1919.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

38
38
45 (שיר של שיינדאון)

"**45**" הוא סינגל של להקת הרוק האמריקאית שיינדאון, מתוך אלבום הבכורה שלה, *[[Leave a Whisper]]*. השיר יצא לאור ב-29 ביולי 2003, הצליח למדי במצעדים ובמכירות, זכה למעמד של תקליטון פלטינה, והגיע למקום השלישי במצעד הרוק המיינסטרימי של מגזין הבילבורד.

שם השיר מתייחס לאקדחים בעלי קליבר 11 מילימטר, הידועים בארצות הברית כבעלי קליבר 0.45, דוגמת קולט M1911 ודומיו.

## רקע וכתיבה
ברנט סמית, סולן הלהקה ואחד מכותבי השיר, התרעם על הפרשנות השגויה, לדבריו, שיוחסה לשיר:

סמית סיפר שהקליט את שירתו במחסן ששימש כאולפן, ובו ציוד גינה, ריחות של ציוד מכני ודלק, כשהטמפרטורה עמדה על כ-43 מעלות והזיעה ניגרת ממנו, ולכן שירתו נשמעת כפי שהיא נשמעת בשיר.

## הווידאו קליפ והשערוריה סביבו
כשרשת MTV שידרה את הווידאו קליפ, היא בחרה לעשות זאת תוך שהיא משנה את שם השיר ל-"Staring Down...", ומצנזרת מהפזמון את המשפטים "the barrel of a .45" (קנה של 0.45) ו-"ashes of another life" (אפר של חיים אחרים). ההחלטה הביאה את הלהקה לדרוש מהרשת שלא לשדר את השיר והקליפ כלל. סמית סבר שהעריכה עמעמה את המסר של השיר, וכי MTV התנהגה בצביעות, מאחר שלא נמנעה מלנגן קליפים לא ערוכים אחרים. לאמונתו של סמית, אם MTV סירבה לשדר את השיר כפי שנכתב, עליה להימנע מלשדר אותו בכלל. MTV שידרה את הקליפ הערוך עוד מספר פעמים ללא הסכמת הלהקה, אך בסופו של דבר משכה אותו מהמאגר והפסיקה לשדרו. בין השאר, שידרה MTV (כמו גם תחנות אחרות) בתדירות גבוהה את השיר Barrel of a Gun של דפש מוד מבלי לצנזר אותו, אף על פי שנאמר בו המשפט "I've been staring down the barrel of a gun" (בהיתי לעומקו של קנה האקדח).

הראיון איתו אמר סמית ש-MTV שלחו את השיר ה"מטופל" ללהקה, ובמשפטים הרלוונטיים הופיעה הפסקה במקום המילים שצונזרו מהשיר. הוא סיפר שעל כך הגיב:

## מצעדים

## קישורים חיצוניים

## הערות שוליים

קטגוריה:שירי שיינדאון
קטגוריה:שירים באנגלית
קטגוריה:שירי מטאל
קטגוריה:שירי פלטינה בארצות הברית
קטגוריה:סינגלים בהוצאת אטלנטיק רקורדס
דיוויזיית המשמר החמישית (האימפריה הגרמנית)

**דיוויזיית המשמר החמישית** (בגרמנית: **5. Garde-Division**) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה.

## היסטוריה
הדיוויזיה הוקמה ב-10 בינואר 1917 בחזית המערבית, ולמפקדה מונה ולטר פון דר אוסטן. הדיוויזיה לחמה ב, קרב קמברה, מבצע מיכאל, הקרב השלישי על האן והקרב השני על המארן, ולאחר מכן התגוננה מפני מתקפת מאה הימים של מדינות ההסכמה עד תום המלחמה. לאחר תום המלחמה הדיוויזיה חזרה לגרמניה ופורקה בינואר 1919.

## מפקדים
* ולטר פון דר אוסטן (10 בינואר 1917–3 במרץ 1918)
* ולטר פון הקסטהאוזן (4 במרץ 1918–12 בינואר 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.
משמר 5
משמר 5
אליפות אירופה בג'ודו 2022

**[[אליפות אירופה בג'ודו]] לשנת 2022** התקיימה בין התאריכים 29 באפריל עד 1 במאי בארנה ארמייץ בסופיה, בולגריה. באליפות התחרו 361 ג'ודוקא מ-40 מדינות.

המשלחת הישראלית לאליפות זכתה בארבע מדליות, כולן בידי נבחרת הנשים; תמנע נלסון-לוי זכתה במדליית הזהב בקטגוריית המשקל עד 57 ק"ג, רז הרשקו זכתה במדליית הכסף בקטגוריית המשקל מעל 78 ק"ג, שירה ראשוני זכתה במדליית הארד בקטגוריית המשקל עד 48 ק"ג וגילי שריר זכתה במדליית הארד בקטגוריית המשקל עד 63 ק"ג.

## טבלת המדליות
;מקרא

הטבלה ממוינת על פי שיטת הספירה של "זהב תחילה".

## רשימת הזוכים
### גברים

### נשים

## המדינות המשתתפות
באליפות השתתפו בסך הכל 361 ספורטאים מ-40 מדינות:

## קישורים חיצוניים
* דף האליפות באתר איגוד הג'ודו האירופי
* דף האליפות באתר JudoInside

## הערות שוליים

2022
קטגוריה:2022 בספורט
קטגוריה:תחרויות ספורט בבולגריה
קטגוריה:2022 בבולגריה
אליפות אירופה בג'ודו 2022
יחסי סינגפור – ערב הסעודית

ממוזער|שגרירות ערב הסעודית בסינגפור
**יחסי סינגפור–ערב הסעודית** הם היחסים הדו-צדדיים בין ממלכת ערב הסעודית לסינגפור, אשר כוננו בנובמבר 1977.

## יחסים כלכליים
הסחר הדו-צדדי בין סינגפור וערב הסעודית נקבע לשוויו של 23 מיליארד דולר ב-2013 חלק ניכר מכך נבע מנפט, שהוא היבוא העיקרי לסינגפור. חברות סעודיות שאינן תעשיות נפט מייצאות את מוצריהן הכוללים נפט גולמי, פטרוכימיקלים ופלסטיק, אלומיניום, מינרלים, מכשירי חשמל וחומרי בנייה. כמו כן, חברות סעודיות מסוימות מבססות את פעילותן בסינגפור, ומחפשות בעיקר לנצל את העמדה האסטרטגית של המדינה שהיא לב השוק של אסיה-פסיפיק.

## נציגויות דיפלומטיות
* סינגפור מחזיקה בערב הסעודית שגרירות בריאד וקונסוליה כללית בג'דה.
* ערב הסעודית מחזיקה שגרירות בסינגפור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אניאלו פלקונה

ממוזער|"הבודד", (בערך 1650)
טקסט=מנהלת בית ספר|ממוזער|מנהלת בית ספר
**אניאלו פלקונה** (או **אנסילו פלקונה**, באיטלקית: **Aniello Falcone**; 15 בנובמבר 1600 – 1656) היה צייר בארוק איטלקי שפעל בנאפולי ונודע בתיאורי סצנות הקרב שצייר.

## ביוגרפיה
הוא נולד בנאפולי כבנו של סוחר, והראה את כיוונו האמנותי בגיל צעיר. תחילה קיבל הסבר מקרוב משפחה, ואחר כך הפך לאחד מתלמידיו הבולטים של חוסה דה ריברה.

פלקונה ידוע בעיקר בסצנות הקרב שלו, שנושאיהן לקוחים מההיסטוריה המקראית והחילונית כאחד, וקיבל את הכינוי L'Oracolo delle Battaglie. הוא צבר מוניטין בינלאומי; יצירותיו משכו את תשומת ליבו של הסוחר והאספן הפלמי גספר רומר, שמכר את עבודותיו ברחבי אירופה, והוא היה אחד האמנים שהוזמנו על ידי פיליפ הרביעי מספרד לצייר שורה של סצנות מההיסטוריה הרומית העתיקה עבור ארמון בואן רטירו . הוא גם צייר נושאים דתיים שונים, כגון "מנוחה בטיסה למצרים" משנת 1641.

ייחוס יצירותיו של פלקונה אינו חד-משמעי בשל הדמיון הרב בין יצירותיו לבין אלו של תלמידו, אנדריאה דה לאונה. בין תלמידיו נמנים פאולו פורפורה וסלבטור רוזה.

## קישורים חיצוניים

* Jusepe de Ribera, 1591-1652


* 


## הערות שוליים

קטגוריה:ציירים איטלקים במאה ה-17
קטגוריה:ילידי 1600
קטגוריה:נפטרים ב-1665
הלגיון הבין-לאומי להגנה טריטוריאלית של אוקראינה

**הלגיון הבין־לאומי להגנה טריטוריאלית של אוקראינה** (באוקראינית: **Інтернаціональний легіон територіальної оборони України**; נקרא גם: **לגיון הזרים האוקראיני**) הוא יחידה צבאית שהוקמה במטרה לגייס אנשים ברחבי העולם להילחם בצבא הרוסי במהלך הפלישה הרוסית לאוקראינה.

## היסטוריה
היחידה הוקמה לבקשתו של נשיא אוקראינה, וולודימיר זלנסקי, שלושה ימים לאחר תחילת הפלישה הרוסית לאוקראינה. ב-3 במרץ, שישה ימים לאחר שהוקמה, זלנסקי פרסם ברשת החברתית טלגרם סרטון, בו הוא מודיע על כך שמעל ל-16 אלף אנשים התגייסו ליחידה וכי הוא קורא לעוד אנשים להתגייס ולהגן על אוקראינה.

ב-6 במרץ 2022 הודיע דמיטרו קולבה, שר החוץ האוקראיני, שמעל ל-20 אלף אנשים מרחבי העולם התגייסו ליחידה; על פי מקורות שונים הצטרפו עוד כמה אלפים לאחר ההכרזה. עם זאת, חל איסור במספר מדינות להתנדב ליחידה, אך מספר אנשים עברו על החוק הזה ולכן קולבה לא ציין את שמותיהן של המדינות שמהן האנשים התנדבו.

ב-1 באפריל 2022, היחידה הכריזה על הפסקה זמנית של הגיוס על מנת למיין מתנדבים שאין להם רקע צבאי.

## תגובת ישראל
היחידה פתוחה למתנדבים ישראלים כפי שהיא פתוחה למתנדבים משאר העולם.

בעיתון ידיעות אחרונות פורסם כי עשרות ישראלים התגייסו ליחידה דרך הרשמה ברשת החברתית פייסבוק, לאחר לחץ רב על שגרירות אוקראינה בישראל והפגנות נגד הפלישה הרוסית לאוקראינה בישראל. אף דווח כי מספר חיילים לשעבר בצה"ל התגייסו ליחידה על מנת לאמן את לוחמיה. על אף הציפיות, התגייסות הישראלים ליחידה לא פגעה ביחסי ישראל–רוסיה.

## ראו גם
* קבוצת הלוחמה הרומנית ג'טיקה

## קישורים חיצוניים

* 

* 

## הערות שוליים

קטגוריה:הפלישה הרוסית לאוקראינה
קטגוריה:אוקראינה: צבא וביטחון
קטגוריה:2022 באוקראינה
דיוויזיית המשמר הרביעית (האימפריה הגרמנית)

**דיוויזיית המשמר הרביעית** (בגרמנית: **4. Garde-Division**) הייתה דיוויזיה בצבא הקיסרות הגרמנית. הדיוויזיה לחמה במלחמת העולם הראשונה ופורקה עם סיומה.

## היסטוריה
הדיוויזיה הוקמה ב-18 במאי 1915. זה היה חלק מגל של דיוויזיות חי"ר חדשות שנוצרו באביב 1915. הדיוויזיה הוקמה בעיקר מגדודי חיל הרגלים העודפים של דיוויזיות חיל רגלים רגילות שנהיו משולשות. חטיבת חיל הרגלים ה-5 של הדיוויזיה הועברה מדיוויזיית המשמר ה-3, והגיעה לדיוויזיה עם רגימנט המשמר ה-5 ורגימנט הגרנדירים של המשמר ה-5. רגימנט המילואים ה-93 הגיע מדיוויזיית המילואים של המשמר ה-1.

לאחר היווצרותה, נכנסה הדיוויזיה לקו שמצפון לפשאסניש, שם נשארה עד יולי 1915. לאחר מכן היא השתתפה במתקפת גורליצה-טרנוב, פרצה דרך ב-Przasnysz ונלחמה בקרבות ההמשך לנרב התחתון ולאחר מכן לנרב העליון. בהמשך המתקפה, היא חצתה את נהר ניימן בספטמבר 1915 ונלחמה בקרב וילנה. לאחר מכן הועברה הדיוויזיה לעתודה ונשלחה לחזית המערבית. היא הגיעה לתעלות בפלנדריה ובארטואה באוקטובר ונשארה שם עד סוף השנה. לאחר ארבעה חודשים בעתודה, היא חזרה לקו בפלנדריה ובארטואה באפריל 1916. היא נלחמה בקרב הסום עד נובמבר 1916, ולאחר מכן נשארה בקו על הסום עד מרץ 1917. לאחר מכן לחמה הדיוויזיה בקרב אראס ונשארה בקו בפלנדריה ובארטואה עד ספטמבר 1917, אז נכנסה לקרב פשנדל. בשנת 1918, היא השתתפה במתקפת האביב הגרמנית, ונלחמה בקרב הראשון על הסום (1918), הידוע גם כקרב הסום השני (כדי להבדיל בינו לבין הקרב ב-1916). היא נשארה בתור עד יולי, אז הועברה לגזרה שקטה יותר בלורן כדי לנוח. בסוף יולי ואוגוסט, היא נלחמה בקרב השני על המארן, ולאחר מכן נשארה בקו עד סוף המלחמה. המודיעין של בעלות הברית דירג את הדיוויזיה כדיוויזיה לוחמת מדרגה ראשונה. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. זו הייתה דיוויזיה של המשמרות הפרוסיים ומכאן גויסה מכל רחבי ממלכת פרוסיה.

## מפקדים
* ויליבאלד פון שוויידניץ אונד קריין (20 במאי 1915 – 8 באוקטובר 1916)
* וייט פון אוברניץ (9 באוקטובר 1916 – 5 ביוני 1917)
* ברנהרד פינק פון פינקנשטיין (6 ביוני 1917 – 17 בדצמבר 1918)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

## הערות שוליים

משמר 4
משמר 4
דיוויזיית הלנדווהר ה-20 (האימפריה הגרמנית)

**דיוויזיית הלנדווהר ה-20** (בגרמנית: **20. Landwehr-Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-18 בספטמבר 1916 בחזית המערבית, ובשנת 1917 לחמה בקרב איפר השלישי ובקרב קמברה. בנובמבר 1917 היא הועברה לחזית המזרחית, שם היא לחמה עד להפסקת האש, ולאחר מכן השתתפה בכיבוש אוקראינה. לאחר תום המלחמה חזרה הדיוויזיה לגרמניה, שם פורקה עד אמצע מרץ 1919.

## מפקדים
* ולטר פון אברהרדט (18 בספטמבר 1916 – 30 במרץ 1917)
* קרל ברגר (31 במרץ 1917 – 13 בנובמבר 1917)
* תילו פון הנשטיין (14 בנובמבר 1917 – 3 בינואר 1918)
* גוסטב פאול פון ארנים (4 בינואר 1918 – 27 ביוני 1918)
* קרל רידל (28 ביוני 1918 – 31 ביולי 1918)
* גוסטב פאול פון ארנים (1 באוגוסט 1918 – 17 בפברואר 1919)
* ולטר טרויש פון בוטלאר-ברנדנפלס (17 בפברואר עד מרץ 1919)

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

20
20
יחסי ערב הסעודית – קוריאה הצפונית

**יחסי ערב הסעודית–קוריאה הצפונית** הם היחסים הבילטרליים שבין ערב הסעודית לקוריאה הצפונית. שתי המדינות אינן מקיימות יחסים רשמיים.

## היסטוריה
בתקופה שאחרי מלחמת קוריאה, כאשר קוריאה הדרומית והצפונית היו מעורבות ב"מרוץ דיפלומטי" כדי ליצור קשרים רבים ככל הניתן ברחבי העולם, פיונגיאנג התרחקה במידה רבה מהמפרץ הפרסי, שמרבית מדינותיו היו בעלות ברית של ארצות הברית ואנטי-קומוניסטיות

בשנות התשעים, לאחר קריסת הגוש הסובייטי והתקררות היחסים עם סין, קוריאה הצפונית החלה ליצור קשרים רשמיים עם חברי מועצת שיתוף הפעולה של מדינות המפרץ (GCC), תחילה עומאן ב-1992 ולאחר מכן קטר ב-1993. כווית ובחריין הגיעו לאחר מכן ב-2001, ואיחוד האמירויות הערביות ב-2007. צפון קוריאה וסעודיה עדיין אינן מקיימות יחסים רשמיים.

קוריאה הצפונית מקיימת יחסים קרובים עם איראן, יריבתה של ערב הסעודית, בעוד ערב הסעודית מקיימת יחסים קרובים עם קוריאה הדרומית, יריבתה של קוריאה הצפונית.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
א.נ.ק. זאדאר

**נוגומטני קלאב זאדאר** (בקרואטית: **Nogometni klub Zadar**; תעתיק מקוצר: **HNK Zadar**) הוא מועדון כדורגל קרואטי מהעיר זאדאר בקרואטיה.

המועדון נוסד בשנת 1945 ומשחק כיום בליגה הקרואטית השלישית.

## היסטוריה
מועדון הכדורגל נוגומטני קלאב זאדאר נוסד בשנת 1876 תחת השם אייסי דאלמאזיה (AC Dalmazia) ושיחק בעיקר בליגה האיטלקית עד לסיפוח העיר ליוגוסלביה בשנת 1945.

בתאריך 26 באפריל 1945, נוסד המועדון מחדש תחת השם פיסקולטורנו דרושטבו זאדאר (Fiskulturno Društvo Zadar).

בשנת 1949, מותג המועדון מחדש תחת השם NK Zadar.

### שנות התשעים
בעונת 1992/1993, העפילה הקבוצה אל הליגה היוגוסלבית הראשונה.

בעונת 1995/1996, הגיעה הקבוצה לגמר גביע יוגוסלביה אך הפסידה לקרואטיה זאגרב.

### שנות האלפיים – כיום

בעונת 2000/2001 העפילה הקבוצה אל הליגה הקרואטית הראשונה.

בעונת 2005/2006 נשרה הקבוצה אל הליגה הקרואטית השנייה.

בעונת 2007/2008 חזרה הקבוצה אל הליגה הקרואטית הראשונה ושיחקה בה עד לשנת 2015.

בעונת 2016/2017 נשרה הקבוצה אל הליגה הקרואטית השלישית.

ב-20 ביולי 2020 הגישה הקבוצה בקשה להקפאת הליכים ולאחר שתהליך פשיטת הרגל הסתיים, הוקמה הקבוצה מחדש תחת השם אייץ' אן קיי זאדאר (HNK Zadar).

כיום, משחקת הקבוצה בליגה הקרואטית השלישית.

## אצטדיונים ומתקני אימונים
החל משנת 1979, משחקת הקבוצה באצטדיון סטאנובי.

האצטדיון ממוקם בעיר זאדאר ומכיל כ-3,860 מקומות ישיבה.

## שחקנים מפורסמים
*  לוקה מודריץ'
*  זבונימיר סולדו
*  דומיניק ליבאקוביץ'
*  סטיפה פריצה
*  יוריצה בולייאט
*  ג'ובאני רוסו
*  אנטוניו מרשיץ'
*  מארין טומאסוב
*  מטה בטורינה
*  דניאל סובשיץ'
*  מרסל הייסטר

## קישורים חיצוניים

* עמוד הקבוצה באתר אופ"א

## הערות שוליים

קטגוריה:קבוצות כדורגל קרואטיות
קטגוריה:יוגוסלביה: כדורגל
קטגוריה:קבוצות כדורגל שהוקמו ב-1945
זאב וולף גינצלר

הרב **זאב וולף גינצלר** (ה'תרנ"ג, 1892 - ט"ו בסיון ה'תש"ד, 1943) היה רב ואב בית דין וריש מתיבתא של קהילות פהרגיארמט בהונגריה, ומחבר הספרים "תולדות ישראל". נספה בשואה.

## ביוגרפיה
נולד באוהלי בשנת ה'תרנ"ג לרבי ישראל בן רבי אברהם צבי גינצלר, ולחיה בת רבי זאב וולף דיורר (מחסידי אשוואר).

בי"ח בסיון ה'תרס"ח התייתם מאביו.

למד בישיבה באוהלי תחת רבי דוד דוב מייזליש, אב"ד אוהלי ומחבר ספר **בנין דוד**. נסמך להוראה על ידי רבי שמואל אנגל.

נשא לאישה את הרבנית לאה בת רבי אשר לעמל שוורץ, ראש קהילת אוהלי ותלמידו של רבי משה שיק. בשנת ה'תרפ"ה (1924) בערך התמנה לכהן כדיין ומורה צדק בשלגוטריאן הסמוכה לבודפשט, שם פתח גם ישיבה. בשנת ה'תרצ"ג התמנה לכהן כאב בית דין וראש מתיבתא בפהרגיארמט. נרצח עם אשתו וכל צאצאיו בט"ו בסיון ה'תש"ד (1944).

## רבותיו
*רבי דוד דוב מייזליש, אב"ד אוהלי ומחבר ספר **בנין דוד**.
*רבי חיים אלעזר שפירא ממונקץ'.

## צאצאיו
*בתו, יוטל (אשת הרב יעקב צבי יונגרייז, בנו של רבי אשר אנשל יונגרייז, דומ"ץ בפהרגיארמט ואב"ד פאביאנהאזה)
*בתו, שיינדל
*בתו, חיה
*בתו, חוה
*בנו, בן ציון
*בנו, חיים צבי
(כולם נרצחו בט"ו בסיון ה'תש"ד).

## ספריו
***תולדות ישראל** על ספר בראשית, נדפס בחייו בקליינווארדיין ה'תרצ"ז, הוצאה שנייה ה'תשמ"א, 1980, הוצאה שלישית ה'תשע"ב, 2011.
* **תולדות ישראל**, שו"ת, נדפס על ידי חתנו הרב יעקב צבי יונגרייז בברוקלין, ה'תשכ"ו 1965

## קישורים חיצוניים
*
*הדרך הישרה היא שיהיה עניו, יראה במעלות חברו וישים לנגד עיניו דמות דיוקנו של אביו, מאת הרב זאב וולף גינצלר הי”ד, אתר תורתך לא שכחתי
* 
* 

## הערות שוליים

קטגוריה:רבנים הונגרים
קטגוריה:ראשי ישיבה הונגרים
קטגוריה:רבנים שנספו בשואה
קטגוריה:אבות בתי דין
קטגוריה:מחברי ספרי שו"ת
קטגוריה:הונגרים שנולדו ב-1893
קטגוריה:הונגרים שנפטרו ב-1944
נקודת קוטיס

[ממוזער|[מפה טופוגרפית של האי ליווינגסטון, של האי גריניץ', של האי רוברט, של האי סנואו ושל האי סמית'.]]
**נקודת קוטיס** (באנגלית: **Kotis Point**; בבולגרית: **нос Котис**) היא לשון יבשה בחוף הצפון-מערבי של חצי האי ורנה על האי ליווינגסטון באיי שטלנד הדרומיים, שבאנטארקטיקה.

הנקודה מהווה את הצד הדרומי של פתחו של מפרצון אליסיינה.

בקצהה של הנקודה מצוי סלע נישא ובולט.

הסלע (הקצה של נקודת קוטיס) ממוקם 3 קילומטרים צפונית-מזרחית מנקודת בזמר;

הסלע (הקצה של נקודת קוטיס) ממוקם 6 קילומטרים דרומית-מערבית מנקודת ויליאמס;

הסלע (הקצה של נקודת קוטיס) ממוקם 12.6 קילומטרים מזרחית - צפון-מזרחית מנקודת סידינס.

## היסטריה
### מיפוי לשון היבשה

לשון היבשה מופתה לראשונה במסגרת סקר Tangra 2004/05 הבולגרי, וכן מופתה שוב על ידי סוקרים בולגרים בשנת 2005 ובשנת 2009.

### מקור השם

לשון היבשה נקראת על שם המלך התראקי של ממלכת אודריסה, קוטיס הראשון (ביוונית עתיקה: Κότυς) ששלט בין השנים 359–384 לפני הספירה.

## קישורים חיצוניים
* נקודת קוטיס. תצלום לוויין באתר קופרניקס

קוטיס
מאנפרד שטארקה

**מאנפרד שטארקה** (באנגלית: **Manfred Starke**; נולד ב-21 בפברואר 1991) הוא כדורגלן נמיבי-גרמני המשחק בעמדת הקשר בקבוצת מינכן 1860. אחותו, היא הכדורגלנית סנדרה שטארקה.

## קריירת מועדונים
שטארקה נולד בווינדהוק, בירת נמיביה לאב גרמני ולאם הולנדית. הוא התחיל את הקריירה שלו במחלקת הנוער המקומית. בגיל 13, חזר עם משפחתו לגרמניה והצטרף למחלקת הנוער של הנזה רוסטוק. כעבור שנתיים עבר לבנטוויש בה שיחק שנה שבסיומה חזק להנזה. ב-10 באפריל 2012 שטארקה ערך את הופעת הבכורה שלו בקבוצה הבוגרת בניצחון 0-1 נגד אנרגי קוטבוס. ב-20 באפריל 2013 הבקיע את שער הבכורה שלו בקבוצה בניצחון 0-2 נגד בורוסיה דורטמונד ב'.

בקיץ  שטארקה חתם בקרל צייס ינה מהליגה האזורית. בעונת  רשם את עונת השיא שלו בקריירה בה כבש 11 שערים ב-29 משחקים.

בקיץ  חתם בפ.צ. קייזרסלאוטרן מהליגה השלישית. בסיום העונה חתם בצוויקאו.

## קריירה בינלאומית
באוקטובר  זומן לסגל נבחרת נמיביה וב-13 של אותו החודש, ערך את הופעת הבכורה שלו בנבחרת בתיקו 0-0 נגד . ב-9 ביוני 2019 הבקיע את שער הבכורה שלו בנבחרת בניצחון 0-1 נגד .

## קישורים חיצוניים

קטגוריה:כדורגלנים גרמנים
קטגוריה:כדורגלנים נמיבים
קטגוריה:קשרי כדורגל גרמנים
קטגוריה:קשרי כדורגל נמיבים
קטגוריה:כדורגלני הנזה רוסטוק
קטגוריה:כדורגלני קרל צייס ינה
קטגוריה:כדורגלני פ.צ. קייזרסלאוטרן
קטגוריה:כדורגלני מינכן 1860
קטגוריה:כדורגלני נבחרת נמיביה
קטגוריה:כדורגלני גביע אפריקה לאומות 2019
קטגוריה:אפריקאנרים
קטגוריה:גרמנים שנולדו ב-1991
קטגוריה:נמיבים שנולדו ב-1991
רוג'ר רוב

**רוג'ר רוב** (באנגלית: **Roger Robb**; 7 ביולי 1907 – 19 בדצמבר 1985) היה שופט בית המשפט הפדרלי לערעורים במחוז קולומביה ועורך דין, שהתפרסם במיוחד בשל תפקידו כפרקליט בשימוע שהתקיים בפני הוועדה לאנרגיה אטומית של ארצות הברית והוביל לביטול סיווגו הביטחוני של רוברט אופנהיימר ב-1954.

## חינוך וקריירה
רוב נולד בבלווז פולס, ורמונט; בנו של צ'ארלס הנרי רוב, שופט בית המשפט הפדרלי לערעורים במחוז קולומביה. הוא קיבל תואר ראשון מאוניברסיטת ייל ב-1928. הוא בעל תואר ראשון במשפטים מבית הספר למשפטים של אוניברסיטת ייל, אותו קיבל ב-1931. עבד כעוזר הפרקליט של ארצות הברית במחוז קולומביה בשנים 1931 עד 1938. רוב היה בעל פרקטיקה פרטית  בוושינגטון די. סי. בשנים 1938 עד 1969.

### מקרים ידועים
רוב מונה מטעם בית המשפט כפרקליטו של ארל ברודר , מנהיג המפלגה הקומוניסטית של ארצות הברית, כשהועמד לדין על ביזוי הקונגרס של ארצות הברית ב-1950, וזכה לשבחים מברודר חרף השקפותיהם הפוליטיות השונות. הוא אף הגן על אוטו אוטפקה, עובד מחלקת המדינה לשעבר שהואשם שמסירת חומר ללא היתר לתת ועדת הסנאט לביטחון פנים.

רוב ידוע יותר מכל בשל מינויו כתובע מיוחד בשימוע שערכה הוועדה לאנרגיה אטומית של ארצות הברית בנוגע לנאמנותו של רוברט אופנהיימר, אבי פצצת האטום. בפרק זמן של ארבעה שבועות, רוב ופאנל מטעם הוועדה לאנרגיה אטומית חקרו את אופנהיימר ועדים נוספים בנוגע לקשריהם עם קומוניסטים, כשרוב חקר אותו בחומרה. נקבע ברוב של 2 נגד 1 להסיר את סיווגו הביטחוני של אופנהיימר.

ב-1968 רוב ייצג את בארי גולדווטר בתביעת לשון הרע נגד רלף גינזבורג ומגזין Fact, שטען כי גולדווטר היה מעורער נפשית. חבר המושבעים פסק $1 פיצויים לטובת גולדווטר ועוד $75,000 פיצויי עונשין.

## שופט פדרלי
רוב היה מועמד בידי נשיא ארצות הברית ריצ'רד ניקסון ב-23 באפריל 1969, לשופט בית המשפט הפדרלי לערעורים במחוז קולומביה, במקומו של ג'ון דנהר.
המינוי אושר בידי הסנאט של ארצות הברית ב-5 במאי 1969 והוא התמנה לתפקיד ב-6 במאי 1969. הוא הגיע לבכירות בתפקיד (senior status) ב-31 במאי 1982 וירש אותו השופט אנטונין סקאליה
שירותו הגיע לסיומו בשל מותו ב-19 בדצמבר 1985.

## דמותו בקולנוע ובטלוויזיה
בטלוויזיה, רוב הוצג על ידי פיליפ אובראיין בפרק האחרון של המיני-סדרה של ה-BBC משנת 1980 "אופנהיימר", ועל ידי מייקל קאמפסטי במשפטים של ג'יי רוברט אופנהיימר, פרק משנת 2009 של סדרת "*The American Experience"* 

ג'ייסון קלארק גילם את רוב בסרטו של כריסטופר נולאן משנת 2023, אופנהיימר.

## חיים אישיים
רוב היה נשוי שלוש פעמים והיה לו בן אחד. הוא התאלמן משתי נשותיו הראשונות, מרי ארנסט קופר וליליאן נורדסטרום. ונישא בשלישית לאיירין רייס איתה חי עד סוף ימיו.

## קישורים חיצוניים

## הערות שוליים

קטגוריה:אמריקאים ילידי ורמונט
קטגוריה:בוגרי בית הספר למשפטים באוניברסיטת ייל
קטגוריה:שופטי בית המשפט הפדרלי לערעורים במחוז קולומביה
קטגוריה:אמריקאים שנולדו ב-1907
קטגוריה:אמריקאים שנפטרו ב-1985
טרהוש

**טרהוש** (בהונגרית: **Tarhos**) הוא כפר בנפת בקש שבמחוז בקש בדרום מזרח הונגריה. 

כמו יישובים רבים באירופה גם מספר התושבים בטרהוש נמצא בירידה. בשנת 1990 חיו בכפר 1,117 תושבים, ובשנת 2021 רק 753 תושבים.

היישוב היה שייך מוניציפלית לבקש עד שנת 1954 אז הפך לכפר במחוז עם מועצה עצמאית, משנת 1974 הפך לכפר עצמאי לחלוטין.

## קישורים חיצוניים

* 

## הערות שוליים

קטגוריה:הונגריה: כפרים
הפצצת ראשון לציון במלחמת העצמאות

**הפצצת ראשון לציון במלחמת העצמאות** נערכה ב-3 ביוני 1948 על ידי שני מטוסים של חיל האוויר המצרי. ההפצצה במרכז ראשון לציון גרמה ל-25 הרוגים.

## רקע
לאחר תום המנדט הבריטי על ארץ ישראל והכרזת העצמאות של ישראל פלש הצבא המצרי לתחומי המדינה הצעירה, יחד עם צבאות ערב אחרים. בשבועות שלאחר מכן ערך חיל האוויר המצרי סדרת הפצצות על ערי החוף של ישראל. רוב ההפצצות הונחתו על תל אביב, אך הן פגעו גם ברמת גן, בחולון, בראשון לציון וברחובות.

## ההפצצה
ההפצצה המצרית פגעה בראשון לציון ב-3 ביוני 1948. בשעה 11:15 הטילו שני מטוסים מצריים פצצות, שנחתו ברחוב רוטשילד ובקרן הרחובות עין הקורא-מוהליבר. עקב ההפצצה נהרגו 25 אנשים. 14 מהם היו אזרחים, ובהם נערה ונער, והיתר חיילים. היה קושי לזהות חלק מהקורבנות בשל מצבם.

לפחות 14 פצועים מההפצצה הובאו לטיפול בבית חולים בתל אביב.

כמה מההרוגים האזרחיים הובאו לקבורה בחלקת תש"ח של בית הקברות הצבאי בעיר, ועל קבריהם מוצבות מצבות אזרחיות.

ב-9 ביוני בצהריים שוב חגו מטוסים מצריים בשמי ראשון לציון, ואחד מהם ירה אש מקלעים לעבר שכונת מגורים וגרם למותה של אישה אחת.

בשנת 1996 הקימה עיריית ראשון לציון אנדרטה לחללי ההפצצה המצרית בקרבת צומת הרחובות הרצל ורוטשילד, לא הרחק מאתרי ההפצצה.

## קישורים חיצוניים
* 
* הפצצת מטוסים ביוני 1948, באתר "ראשון לציון עיר עם נוסטלגיה", 7 במאי 2019

## הערות שוליים

ראשון לציון
קטגוריה:לחימה אווירית במלחמת העצמאות
קטגוריה:חדירות למרחב האווירי הישראלי
קטגוריה:מלחמת העצמאות: 1948
קטגוריה:ראשון לציון: היסטוריה
מורון (הונגריה)

**מורון** (בהונגרית: **Murony**) הוא כפר בנפת בקש שבמחוז בקש בדרום מזרח הונגריה.

כמו יישובים רבים באירופה גם מספר התושבים במורון נמצא בירידה. בשנת 1990 חיו בכפר 1,445 תושבים, ובשנת 2021 רק 1,074 תושבים.

הכפר היה קיים כבר במחצית הראשונה של המאה ה-13 והכנסייה המקומית מוזכרת כבר בכתבים משנת 1295. מאז הכפר היה מיושב לסירוגין. כך, במאה ה-17 המקום היה נטוש. במאה ה-19 ובתחילת המאה ה-20 היה הכפר נקרא גם בשם מורוואהי (Murvahely) ולעיתים נקרא גם בקשפלדוואר (Békésföldvár).

הכפר הפך לכפר עצמאי באופן רשמי בשנת 1950.

## קישורים חיצוניים

* 

## הערות שוליים

קטגוריה:הונגריה: כפרים